CELEX: E2006J0006
Language: fi
Date: 2007-10-03 00:00:00
Title: Tuomioistuimen tuomio, annettu 3 päivänä lokakuuta 2007 , asiassa E-6/06 — EFTAn valvontaviranomainen vastaan Liechtensteinin ruhtinaskunta (Sopimuspuolen velvoitteiden noudattamatta jättäminen — Ympäristömelun arvioinnista ja hallinnasta 25 päivänä kesäkuuta 2002 annettu Euroopan parlamentin ja neuvoston direktiivi 2002/49/EY)

24.1.2008   
            
            
               FI
            
            
               Euroopan unionin virallinen lehti
            
            
               C 17/12
            
         
      TUOMIOISTUIMEN TUOMIO,
   annettu 3 päivänä lokakuuta 2007,
   asiassa E-6/06
   EFTAn valvontaviranomainen vastaan Liechtensteinin ruhtinaskunta
   
      (Sopimuspuolen velvoitteiden noudattamatta jättäminen — Ympäristömelun arvioinnista ja hallinnasta 25 päivänä kesäkuuta 2002 annettu Euroopan parlamentin ja neuvoston direktiivi 2002/49/EY)
   
   (2008/C 17/08)
   Asiassa E-6/06, EFTAn valvontaviranomainen vastaan Liechtensteinin ruhtinaskunta,
   on esitetty HAKEMUS, jossa pyydetään tuomioistuinta julistamaan, että jättäessään hyväksymättä Euroopan talousalueesta tehdyn sopimuksen liitteessä XX olevassa 32g kohdassa tarkoitetun säädöksen (25 päivänä kesäkuuta 2002 annettu Euroopan parlamentin ja neuvoston direktiivi 2002/49/EY), sellaisena kuin se on mukautettuna ETA-sopimuksen pöytäkirjalla 1, täytäntöön panemiseksi tarvittavat toimenpiteet tai jättäessään ilmoittamatta kyseisten toimenpiteiden hyväksymisestä EFTAn valvontaviranomaiselle asetetun määräajan kuluessa Liechtensteinin ruhtinaskunta on laiminlyönyt kyseisen säädöksen 14 artiklan ja ETA-sopimuksen 7 artiklan mukaiset velvoitteensa. EFTAn tuomioistuin, toimien kokoonpanossa Carl Baudenbacher, presidentti, tuomarit Thorgeir Örlygsson ja Henrik Bull (esittelevä tuomari), on antanut 3 päivänä lokakuuta 2007 tuomion, jonka tuomiolauselma on seuraava:
   TUOMIO:
   
               1.
            
            
               Julistetaan, että jättäessään hyväksymättä Euroopan talousalueesta tehdyn sopimuksen liitteessä XX olevassa 32g kohdassa tarkoitetun säädöksen (ympäristömelun arvioinnista ja hallinnasta 25 päivänä kesäkuuta 2002 annettu Euroopan parlamentin ja neuvoston direktiivi 2002/49/EY), sellaisena kuin se on mukautettuna ETA-sopimuksen pöytäkirjalla N:o 1 sekä ETA-sopimuksen liitteeseen XX sisältyvällä alakohtaisella mukautuksella, täytäntöön panemiseksi tarvittavat toimenpiteet asetetun määräajan kuluessa Liechtensteinin ruhtinaskunta on laiminlyönyt kyseisen säädöksen 14 artiklan ja ETA-sopimuksen 7 artiklan mukaiset velvoitteensa.
            
         
               2.
            
            
               Liechtensteinin ruhtinaskunta määrätään maksamaan oikeudenkäyntikulut.